JERUUSALEMMA UUDISED
Eetris on Jeruusalemma Uudised. Tere õhtust!
Mõned tänased teemad -
Iraan jätkas salaja tuumaprogrammi
Süürias toimus võimas plahvatus
Saksamaa distantseerub Jeruusalemma küsimusest
Nii USA kui Iisraeli kinnitusel on nad saanud oma valdusse
ca 100 000 dokumenti ja erinevat faili, mis tõestavad vaieldamatult,
et Iraan ei järginud 2015. a P5+1 maadega sõlmitud tuumalepingut.
Iisraeli peaminister Netanyahu avaldas omalt poolt dokumente
30.04 oma otseülekandes peetud telekõnes.
"Iraan valetas" sildi kõrval rääkinud Netanyahu sõnul
saatis Iisrael USA-le kõik dokumendid
mis Iisraeli välisluureteenistus Mossad juba jaanuaris saanud oli.
USA kinnitas,
et uuris Iraani Aatomiarhiivi nime all liikuvaid dokumente,
mis tõestavad, et Iraani juhtkond valetas süstemaatiliselt
nii tuumaprogrammi kui selle sihi - tuumarelva valmistamise suhtes.
Selle ja paralleelselt arendatud ballistiliste rakettide programmi
ja satelliittehnoloogia arendamiseks sai Iraan abi Põhja-Korealt.
Kõiki dokumente esitleti ka teistele lepingupooltele -
Venemaale, Suurbritanniale, Hiinale, Prantsusmaale ja Saksamaale.
USA president peab otsustama 12.05, kas USA jätkab mainitud lepingut.
Nädala eest toimus Süürias võimas plahvatus,
mille tugevuseks mõõtsid seismoloogilised asutused
2,6 palli Richteri skaala järgi.
Selle kese oli Süüria armee Nairabi baas Aleppo linna lähistel.
Mainitud baas on olnud aastaid
üks Iraani Revolutsioonikaarti olulisimaid väljaõppekeskusi
ning relva- ja raketiladusid.
Raketirünnaku tagajärjel toimunud plahvatuses lendas õhku
ca 200 Iraani raketti,
mis pidid luureallikate teatel minema Hezbollah'le Liibanoni
Iisraeli ähvardamise eesmärgil.
Rünnakus hukkus üle 20 inimese,
enamik neist iraanlastest Revolutsioonikaarti sõdurid
ja raketitehnikud.
Keegi pole rünnaku eest vastutust võtnud.
Iisraelis leinatakse ca kümmet noort,
kes hukkusid eelmine nädal Juuda kõrbes äkktulva tagajärjel.
Nad kuulusid 25-liikmelisse gruppi, kes pidid harjutama mägironimist,
mis on osa Bnei Zioni Armeeakadeemia lõpetamisnõudest.
Kaks päeva kestnud tormiilm tõi kaasa paduvihmad,
mis täitsid Surnumere kandis asuvad jõed kiiresti veega.
Kõik noored ei jõudnud tulvavee eest
piisavalt kiiresti turvalisematele nõlvadele ronida,
vaid viidi võimsate vete poolt kaasa ja uppusid.
Saudi Araabia kroonprints ja võimalik tulevane kuningas
Mohammad bin Salman rääkis oma USA-visiidi käigus
Ameerika juudi organisatsioonide juhtidele,
et edastas Mahmoud Abbasile taaskord selge sõnumi.
Palestiinlaste juhtkond on viimastel aastakümnetel hävitanud korduvalt
kõik võimalused rahuks Iisraeliga, rääkis bin Salman.
"Palestiinlaste küsimus ei tekita Saudi kuningriigile suurt survet,
kuid oleme küllastunud pidevatest nõudmistest ja kaebustest
asjade suhtes, mida nad ise parimini mõjutada võiksid.
Teatasime Abbasile, et eksisteerib aktsepteeritav rahuplaan.
Võtku nad vastu, mida pakutakse ja normaliseerigu suhted või vaikigu,"
ütles saudide kroonprints bin Salman.
Neljandat korda Saksa liidukantsleriks valitud Angela Merkel
rääkis Iisraeli Kanal 10 intervjuus,
et Saksamaa ei kavatse järgida mõningate EL liikmesriikide eeskuju
ja tunnistada Jeruusalemma Iisraeli pealinnaks.
"Me ei tunnista Jeruusalemma Iisraeli pealinnaks,
nii et Saksamaa ei koli oma saatkonda Tel Avivist kuhugi.
Oleme aastaid töötanud kahe riigi lahenduse nimel,
kus Jeruusalemm on mõlema riigi pealinn
ja kuni see küsimus on lahtine, ei tee me midagi,
mis raskendaks tulevasi kõnelusi," ütles Merkel.
Palestiinlaste rühmitused, Hamas ja Palestiina Omavalitsus PO
tervitasid rahulolevalt Merkeli teadet,
kuid kuulutasid, et on karmilt vastu Saksa parlamendi otsusele,
kus Saksamaa õnnitles Iisraeli juudiriigina
selle iseseisvuse 70. aastapäeval.
Palestiinlastele on Iisrael juudiriigina ületamatu asi,
sest see tähendaks tunnistamist, et Iisraelil on õigus oma riigile.
Jordaania parlament otsustas tühistada
mitmete kõrgete palestiinlaste Jordaania kodakondsused.
Ca 30 PO juhi passid ja kodakondsus tühistatakse,
sh ka Mahmoud Abbasi ja tema mõlema poja omad.
Sama saatus tabab ka pealäbirääkijat Saeb Erekati ja Ahmed Qureid,
kes said Jordaania kodakondsuse 2011. a,
kuigi pidasid samal ajal läbirääkimisi palestiinlaste riigi rajamiseks.
Karmistuvad ka palestiinlaste võimalused saada Jordaania viisasid,
mainis Jordaania valitsuse esindaja.
Üheks võimalikuks põhjuseks olevat see,
et Jordaanias on juba ca miljon pagulasstaatuses isikut.
Samal ajal, kui araabiamaadele saab üha selgemaks,
et kõnelused kahe riigi lahenduse üle üha kaugenevad, kardab Jordaania,
et kasvab uus põgeniketulv Iisraelist Jordaaniasse
ja seda nad ei soovi.
USA Välisministeerium kinnitas uue saatkonna ajutiseks asukohaks
Agroni tänav 18 asuva Jeruusalemma peakonsulaati kuuluva
passi- ja viisabüroo Jeruusalemmas Arnona rajoonis.
Nagu eelmistes uudistes mainisime,
saabub USAst sadu diplomaate, senaatoreid ja rahvaesindajaid
tähistama 14. mail toimuvat suursaatkonna avamist.
Viimastel, küll veel kinnitamata andmeil
osaleb avamisüritusel ka president Trump.
Turvameetmetele on juba nüüd, kaks nädalat enne üritust,
pühendatud pretsedenditult palju tähelepanu.
Palestiinlased, Hamas ja teised terrorirühmitused
on ähvardanud juba enne üritust erinevate protestide, meeleavalduste
ja jõudemonstratsioonidega.
Neile tähendab 15.05 Nakbat ehk suurt leinapäeva.
Millistel tegelikel alustel, pole kõigile uurijaile veel selgunud.
Kristlaste ja juutide Rahvusvaheline Sõprusühendus IFCJ
kavandab Jeruusalemma, tulevase suursaatkonna lähedale
suurt ühist kultuurikeskust.
Sõprusühenduse aseesimehe Yael Ecksteini sõnul
saab keskusest maailma kristlaste ja juutide ühine kohtumispaik,
mille asukohtki on seetõttu määratud täpselt
Nutumüüri ja Petlemma vahele.
Selle rahad on koos ja plaanitavasse keskusse
tuleks ka ruumid eri ürituste tarbeks ning ka turistidele ja külastajaile.
Keskuse ehitustööd võtavad ca kolm aastat.
Sellised olid tänased uudised.
Paluge rahu Iisraelile, Jeruusalemmale ja juudi rahvale!
Kohtumiseni nädala pärast samal kanalil!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee